  Майя Бывальцева Ижкаре фермер сиёнъя «Своё» фестивале Россиысь гурт возёсъя министр Дмитрий Патрушев лыктыны быгатоз. Со сярысь туннэ, 20-тӥ гудырикошконэ, аппарат кенешонын вераз Удмуртиысь гурт возёсъя но сиён-юонъя министр Ольга Абрамова. Солэн кылъёсызъя, фестиваль котькыӵе куазь дыръя ортчоз. Фермер сиён-юонъёсты веръям, басьтэм сяна, празднике лыктэм куноос пӧранъя мастер-классъёсы, пӧртэм лекциосы пыриськыны быгатозы, озьы ик вань мылкыд карисьёсты крезьгуро возьматонъёс, фотозона но нылпиослы шудон интыос возьмало. Тодэ вайытом, феремер сиёнъя «Своё» огъяросси фестивальлэн люкетэз Ижкарысь Киров нимо паркын 25-26 гудырикошконэ ортчоз.  Тегъёс: Политика Ижкар Удмуртия гуртвозёсъяминистерство ОльгаАбрамова  